cyanic-selkie/wikianc huggingface dataset:
মানসিক ব্যাধি
মডেলসমূহ
পিতা-মাতার সাহায্য সন্তানের মানসিক স্বাস্থ্যের উপর প্রভাব ফেলতে পারে, এবং প্রমাণগুলি নির্দেশ করে যে বাবা-মা তাদের সন্তানদের সাথে আরও কার্যকরভাবে সাহায্য করতে পারে যাতে তারা মানসিক স্বাস্থ্যের প্রয়োজনীয় দিকগুলো মোকাবেলা করতে পারে।
ইউনিভার্সাল প্রতিরোধ ( তাদের একটি লক্ষ্য হল জনসংখ্যার কোন ঝুঁকি নেই মানসিক রোগ উন্নয়নে, যেমন স্কুল প্রোগ্রাম বা গণমাধ্যমে প্রচারণা ) খুব বেশি সংখ্যক মানুষ প্রয়োজন প্রভাব দেখানোর জন্য (কখনও কখনও "শক্তি" সমস্যা হিসাবে পরিচিত)।
=ব্যবস্থাপনা=
মানসিক রোগের জন্য চিকিৎসা এবং সহায়তা মানসিক হাসপাতাল, ক্লিনিক বা সম্প্রদায়িক বিভিন্ন ধরনের মানসিক স্বাস্থ্য পরিষেবাগুলিতে প্রদান করা হয়। মানসিক রোগের সাম্প্রদায়িক ক্ষেত্রে বেশ কয়েকটি পেশার উদ্ভাবন হয়েছে। এতে মনস্তাত্ত্বিক (বিশেষত মনস্তাত্ত্বিক নার্সিং সহ) মেডিক্যাল বিশেষত্ব, মানসিক মনোবিজ্ঞান যা ক্লিনিকাল মনোবিজ্ঞান নামে পরিচিত এবং সমাজতন্ত্রের ব্যবহারিক প্রয়োগ সামাজিক কাজ হিসেবে পরিচিত। এছাড়াও একটি প্রশস্ত পরিচর্যার সাথে জড়িত মনোরোg চিকিৎসক pagol (পারিবারিক থেরাপি সহ), পরামর্শদাতা, এবং জনস্বাস্থ্য বিষয়ক পেশাজীবীরাও রয়েছে। উপরন্তু, সমকক্ষ সমর্থনে ভূমিকা পালন করতে পারে যেখানে একই ধরনের ব্যক্তিগত অভিজ্ঞতা দক্ষতার প্রাথমিক উৎস হিসাবে গণ্য করা হয়। বিভিন্ন ক্লিনিকাল এবং বৈজ্ঞানিক দৃষ্টিভঙ্গি বিভিন্ন গবেষণা এবং তত্ত্বের উপর ভিত্তি করে আঁকা হয় এবং বিভিন্ন শাখা বিভিন্ন মডেল, ব্যাখ্যা এবং লক্ষ্যের পক্ষে কাজ করতে পারে ।
কিছু দেশে সেবাগুলি ক্রমবর্ধমানভাবে পুনরুদ্ধারের পদ্ধতির উপর ভিত্তি করে তৈরি করা হয়, যার উদ্দেশ্য হল প্রতিটি ব্যক্তি কেমন জীবন লাভের জন্য প্রত্যাশা করে তাদেরকে ব্যক্তিগতভাবে সমর্থন করা, যদিও কিছু কিছু ক্ষেত্রে 'থেরাপিউটিক পেসিমিজম ' হতে পারে ।
সাইকোথেরাপি
মানসিক রোগের জন্য একটি প্রধান চিকিৎসা হল সাইকোথেরাপি । এটি বিভিন্ন ধরনের হয় । জ্ঞানীয় আচরণগত থেরাপি (CBT) ব্যাপকভাবে ব্যবহৃত হয় যা একটি নির্দিষ্ট ব্যাধির সঙ্গে যুক্ত ধারণা এবং আচরণের নিদর্শন পরিবর্তন করার উপর ভিত্তি করে এই থেরাপি দেয়া হয় । মানসিক দ্বন্দ্ব এবং প্রতিরক্ষার অন্তর্নিহিত মনোবিশ্লেষণ করে যে থেরাপি দেয়া হয় তাকে বলে ডমিন্যান্ট স্কুল অফ সাইকোথেরাপি যা এখনও ব্যবহার করা হচ্ছে । পদ্ধতিগত থেরাপি বা পারিবারিক থেরাপি কখনও কখনও ব্যবহার করা হয় যেখানে অন্যদের একটি নেটওয়ার্ক এর আওতায় এনে থেরাপি দেয়া হয়।
কিছু সাইকোথেরাপি মানবতামূলক পদ্ধতির উপর ভিত্তি করে দেয়া হয় । বিশেষ রোগের জন্য কিছু নির্দিষ্ট চিকিৎসা আছে, যা উপ শাখা বা সংকর হতে পারে । মানসিক স্বাস্থ্য পেশাদাররা প্রায়ই একটি সারগ্রাহী বা সংহত পদ্ধতির প্রয়োগ করেন । অনেক চিকিৎসা চিকিৎসাগত সম্পর্কের উপর নির্ভর করে যেখানে বিশ্বাস, গোপনীয়তা এবং প্রবৃত্তি নিয়ে সমস্যা হতে পারে।
চিকিৎসা
অনেক মানসিক রোগের জন্য একটি প্রধান ব্যবস্থা হল মানসিক ওষুধ প্রয়োগ যার আবার ভিন্ন ভিন্ন প্রধান গ্রুপ আছে । ক্লিনিকাল বিষণ্ণতা চিকিৎসার জন্য এন্টিডিপ্রেসেন্টস ব্যবহৃত হয়, পাশাপাশি প্রায়ই উদ্বেগ এবং অন্যান্য রোগের পরিসীমা নির্ণয়ের জন্য এই ব্যবস্থা প্রয়োগ করা হয় । Anxiolytics (বায়ুসংক্রান্ত সহ) উদ্বেগ জনিত রোগ এবং এর সাথে সম্পর্কিত সমস্যা যেমন অনিদ্রা জনিত রোগের জন্য ব্যবহৃত হয় । মুড স্টেবিলাইজার মূলত বাইপোলার ডিসঅর্ডারের জন্য ব্যবহৃত হয় । এন্টিসাইকোটিক্স সাইকোফ্রেনিয়ার ইতিবাচক উপসর্গের জন্য বিশেষ করে মানসিক রোগের জন্য ব্যবহার করা হয় ।  স্টিমুলান্টস সাধারণত এডিএইচডি এর জন্য ব্যবহৃত হয়।
ড্রাগ গ্রুপগুলির বিভিন্ন প্রচলিত নাম থাকা সত্ত্বেও যে রোগগুলির মধ্যে তারা আসলে উপযুক্ত এবং কার্যকরী সেখানেই তাদের ব্যবহার করতে হবে । ঔষধের অফ-লেবেল ব্যবহারও হতে পারে । ওষুধের প্রতিকূল প্রভাব নিয়ে সমস্যা হতে পারে এবং ফার্মাসিউটিকাল মার্কেটিং এবং পেশাদার স্বার্থের দ্বন্দ্ব নিয়ে সমালোচনাও রয়েছে ।
অন্যান্য
তীব্র বিষণ্ণতা জন্য অন্যান্য হস্তক্ষেপ যখন ব্যর্থ হয়েছে যখন ইলেক্ট্রোকনভালসি থেরাপি (ইসিটি) কখনও কখনও গুরুতর ক্ষেত্রে ব্যবহৃত হতে দেখা যায় । সাইকোসার্জারিটি পরীক্ষামূলক হিসেবে বিবেচিত হলেও কিছু বিরল ক্ষেত্রে কয়েকজন স্নায়ুবিদদের দ্বারা এই ব্যবস্থা অনুপ্রাণিত হয়েছে ।
কাউন্সিলিং (পেশাদার) এবং সহ-পরামর্শ (সহকর্মীদের মধ্যে) ব্যবহার করা যেতে পারে । সাইকোইজোকেশন প্রোগ্রামগুলি তথ্য সরবরাহ করার মাধ্যমে মানুষকে তাদের সমস্যাগুলি বুঝতে ও পরিচালনা করার জন্য সাহায্য করতে পারে । ক্রিয়েটিভ থেরাপিও কখনও কখনও ব্যবহৃত হয়, যেমন- সঙ্গীত থেরাপি, আর্ট থেরাপি বা নাটক থেরাপি । লাইফস্টাইলের সমন্বয় এবং সহায়ক ব্যবস্থাগুলি প্রায়ই ব্যবহৃত হয় তাছাড়া পিয়ার সাপোর্ট সহ, স্বনির্ভর গ্রুপকে মানসিক স্বাস্থ্য এবং সমর্থিত বাসস্থান বা সমর্থিত কর্মসংস্থান (সামাজিক সংস্থাগুলি সহ) ব্যবহার করা যেতে পারে । কেউ কেউ ডায়েটারি সাপ্লিমেন্টস এর পরামর্শ দিয়ে থাকে।
মানসিক স্বাস্থ্যের সমস্যাগুলির সাথে সম্পর্কিত সম্ভাব্য অক্ষমতাগুলি সত্ত্বেও পরিবেশগত উন্নতির জন্য একজন ব্যক্তির সাথে সামঞ্জস্যপূর্ণ এবং সাফল্যের জন্য উপযুক্ত বাসস্থান (সমন্বয় এবং সমর্থন) স্থাপন করা যেতে পারে। এটি মানসিক সমর্থন করার মত উপযোগী প্রাণী বা বিশেষভাবে প্রশিক্ষিত মনস্তাত্ত্বিক সেবা কুকুর এর অন্তর্ভুক্ত হতে পারে।
কাশীবাই নবরঙ্গে
কাশীবাই নবরঙ্গে (২৫শে অক্টোবর ১৮৭৮ ― ২১শে আগস্ট ১৯৪৬) একজন ভারতীয় সমাজকর্মী এবং সংস্কারক ছিলেন। তিনি ১৯১৬ সালে আর্য মহিলা সমাজের পৃষ্ঠপোষকতায় গর্ভবতী এবং স্তন্যদানকারী মায়েদের জন্য একটি দুগ্ধ তহবিল শুরু করেছিলেন। নবরঙ্গেই প্রথম ভারতীয় মহিলা ডাক্তার যিনি নিজের একটি চিকিৎসালয় খুলেছিলেন, ১৯০৭ সালে, নবরঙ্গে ভুলেশ্বরে তাঁর নিজস্ব চিকিৎসালয় চালু করেন। এছাড়াও তিনি গর্ভবতী চিকিৎসালয় শুরু করে দুস্থ মহিলাদের বিনামূল্যে চিকিৎসা করতেন। তিনি চিকিৎসা ক্ষেত্রে অবদান রাখেন। মুম্বইয়ের কাশীবাই নবরঙ্গে মার্গের নামকরণ তাঁর নামেই করা হয়েছে।
শিক্ষা
প্রথমে কাশীবাই পণ্ডিতা রমাবাইয়ের শারদা সদনে শিক্ষালাভ করেন। কিন্তু পরে তিনি ভর্তি হন পুনের হুজুরপাগা বিদ্যালয়ে। ১৮৯৬ সালে, তিনি ম্যাট্রিক পাশ করেন এবং এর পরে উচ্চ শিক্ষার জন্য বোম্বের উইলসন কলেজে ভর্তি হন। ১৯০৯ সালে, তিনি বিএ ডিগ্রি লাভ করেন। ১৯০৬ সালে, তিনি লাইসেন্সিয়েট মেডিসিন এন্ড সার্জারি (মেডিসিন এবং শল্য চিকিৎসা করার লাইসেন্স) পরীক্ষায় অংশগ্রহণ করেন। ১৯০৭ সালে, নবরঙ্গে ভুলেশ্বরে তাঁর নিজস্ব চিকিৎসালয় চালু করেন।
কাজ
নবরঙ্গে প্রার্থনা সমাজের সদস্য হিসেবে বিভিন্ন সামাজিক ও সংস্কারমূলক কর্মকাণ্ডে নিযুক্ত ছিলেন। তিনি নারীদের জন্য প্রতি রবিবার আলাদা পূজা সভা শুরু করেছিলেন। ১৯১৬ সালে, তিনি দরিদ্র মহিলাদের জন্য একটি দুগ্ধ তহবিল শুরু করেছিলেন, এরই সঙ্গে তিনি শিশুদের পোশাক পাঠাতেন এবং তহবিল সংগ্রহ করতেন। বোম্বেতে (বর্তমানে মুম্বই) গর্ভবতী চিকিৎসাশালা (গর্ভবতী মহিলাদের জন্য হাসপাতাল) স্থাপন করে তিনি দরিদ্র মহিলাদের বিনামূল্যে ওষুধ দিতেন। নারীদের স্বাবলম্বী করতে তিনি কিছু বাণিজ্যিক কার্যক্রম শুরু করেন। ১৯২২ সালে, তিনি নারীদের জন্য ব্যবসা প্রতিষ্ঠান স্থাপন করেন এবং শিল্প, ক্রেডিট ব্যাংক, ক্রয়-বিক্রয় কেন্দ্র খুলে নারীদের বিভিন্ন ধরনের কাজ শুরু করতে উৎসাহিত করেন। তিনি মুম্বই বিশ্ববিদ্যালয়ের ফেলো হিসেবে নিযুক্ত হন। কাশীবাই নবরঙ্গে মুম্বাই মিউনিসিপ্যাল ​​বিদ্যালয়ের কমিটি সদস্য এবং কিশোর আদালতের (জুভেনাইল কোর্ট) উপদেষ্টা ছিলেন। মৃত্যুর তিন বছর আগে, তিনি প্রার্থনা সমাজের সভাপতির পদ থেকে পদত্যাগ করেন।
স্বীকৃতি
১৯২৫ সালে, সরকার কাশীবাই নবরঙ্গেকে জাস্টিস অফ পিস উপাধি দিয়ে দিয়ে সম্মানিত করেছিল। তিনিই প্রথম দক্ষিণী নারী যিনি এই সম্মান পেয়েছিলেন।
মৃত্যু এবং উত্তরাধিকার
তিনি ১৯৪৬ সালের ২১শে আগস্ট মারা যান। বৃহত্তর মুম্বাই পৌর নিগম মুম্বইয়ের গামদেবী পাড়ার আলেকজান্দ্রা রোডটি তাঁর নামে কাশীবাই নবরঙ্গে মার্গ নামকরণ করেছিল। এছাড়াও তাঁর নামেই আর্য মহিলা সমাজের নাম হয়েছিল 'ড. কাশীবাই নবরঙ্গে মেমোরিয়াল হোস্টেল ফর উইমেন স্টুডেন্ট'।
ডেলাওয়্যার রুট ২০২
ডেলাওয়্যার রুট ২০২(ডিই ২০২) যুক্তরাষ্ট্রের ডেলাওয়্যার এ অবস্থিত একটি ছোট রাজ্য মহাসড়ক। রাস্তাটি উইলমিংটনে অবস্থিত, মাত্র ১.০১ মাইল (১.৬৩ কি.মি.) দৈর্ঘ্যবিশিষ্ট। ডিই ২০২, কনকর্ড অ্যাভিনিউ নামেও পরিচিত। রাস্তাটি ইউএস রুট ১৩ বিজনেস থেকে উত্তরদিকে আই-৯৫ কে নিচে রেখে, উড়ন্ত সংযোগ-সড়ক হিসেবে সেখানেই ইউএস ২০২ এর সাথে উত্তর প্রান্তবিন্দুতে মিলিত হয়। এখানে ইউএস ২০২ কে বলা হয় কনকর্ড পাইক। পুরো রাস্তাটিই মূলত দুই-লেনের অবিভক্ত সড়ক যদিও ইন্টারচেঞ্জ ৯৫(আই-৯৫) এর কাছে রাস্তাটি চার-লেন বিশিষ্ট বিভক্ত সড়কে পরিনত হয়। রাস্তাটি ১৯৭০ সালের পূর্বপর্যন্ত ইউএস ২০২ এর অংশ ছিল। অতঃপর ১৯৮১ সালে রাস্তাটিকে ডিই ২০২ নামকরণ করা হয়।
রাস্তার বিবরণ
ডিই ২০২, উইলমিংটনের কনকর্ড অ্যাভিনিউ-এ অবস্থিত ইউএস ১৩ বিজনেস রাস্তাটি থেকে আরম্ভ হয়। তারপর শহরটির উত্তরপ্রান্তের বাড়িঘর এবং বাণিজ্যিক এলাকা পাড়ি দিয়ে চলতে থাকে। ওয়াশিংটন স্ট্রিট এবং বেনার্ড বুলভার্ড সহ বেশ কিছু ছোট ছোট সড়ক অতিক্রম করে চলতে থাকে। ডিই ২০২, ফ্রাঙ্কলিন স্ট্রিটের সাথে মিলিত হয়ে চার-লেন বিশিষ্ট বিভক্ত সড়কে পরিণত হয়। অবশেষে রাস্তাটি আই-৯৫ কে নিচে রেখে উড়ন্ত-সংযোগ সড়ক হিসেবে ইউএস ২০২ এর সাথে মিলিত হয়ে সমাপ্ত হয়। এখানে ইউএস ২০২ কে কনকর্ড পাইক বলা হয়।
ডিই ২০২ দিয়ে গড়ে প্রতিদিন সর্বোচ্চ ২৫,৬০১ টি যানবাহন (উইলমিংটন প্রান্তদিয়ে) এবং সর্বনিম্ন ৮,৩৮৭ টি যানবাহন (বেনার্ড বুলভার্ড প্রান্তদিয়ে ) চলাচল করে। পুরো রাস্তাটি জাতীয় মহাসড়ক ব্যবস্থার অংশ।
ইতিহাস
১৯২৬ সালে ইউএস মহাসড়ক ব্যবস্থা প্রবর্তনের সময় ডিই ২০২ ছিল ইউএস ১২২ এর দক্ষিণ প্রান্ত এবং রাস্তাটি ছিল উইলমিংটনের ইউএস ১৩ থেকে নিউ জার্সি পর্যন্ত বিস্তৃত। পরবর্তীতে ইউএস ১২২ কে  কনকর্ড অ্যাভিনিউ থেকে ওয়াশিংটন বুলভার্ড পর্যন্ত ইউএস ২০২ নাম দিয়ে পাল্টে ফেলা হয়। ১৯৫৯ সালে, ইউএস ২০২ কে একটি একমুখী সড়কে পরিণত করা হয়, যেটির দক্ষিণমুখী সড়কটি ছিল কনকর্ড অ্যাভিনিউ থেকে ওয়াশিংটন স্ট্রিট পর্যন্ত এবং উত্তরমুখী  সড়কটি ছিল কনকর্ড অ্যাভিনিউ এর মার্কেট স্ট্রিট পর্যন্ত। এরপর ১৯৭০ সালে, ডিউ ২০২ কে ইন্টারচেঞ্জ-৯৫ এর সাথে মিলিয়ে দেয়া হয়।  অবশেষে ১৯৮১ সালে, ডিউ ২০২ কে বর্তমান রূপদান করা হয়।
ভিমেশ্বর শিব ধাম
ভিমেশ্বর দ্বাদশ জ্যোতিলিঙ্গ শিব ধাম (ইংরাজী: Bhimeswar Dwadas Jyotirlinga Dham) হচ্ছে গুয়াহাটি-এর পামহীর কাছের ডাকিনী পাহাড় বা ডাইনি পাহাড়ে (ডাইনী বাম) অবস্থিত একটি জ্যোতিলিঙ্গ ধাম। এই ধাম দীপর বিল-এর সামনের পার্বত্য অঞ্চলে অবস্থিত। পৌরাণিক আখ্যান মতে এখানে ভগবান মহাদেব ভিমাসুর নামের দৈত্যকে নিধন করতে অবতার ধারণ করেছিলেন।
ডাকিনী পাহাড়ের অবস্থান একটি বিতর্কের বিষয়। শিব পুরাণ এবং কৌটি রুদ্র সংহিতা মতে ভিমাশঙ্কর (বা ভিমেশ্বর) ডাকিনী পাহাড়ে অবস্থিত। সেজন্য ভক্তরা পামহীর এই ধামকে দ্বাদশ জ্যোতিলিঙ্গ রূপে বিশ্বাস করেন। অনেকলোক পুণা শহরের কাছের ভিমাশঙ্কর ধামকেও দ্বাদশ জ্যোতিলিঙ্গ রূপে আরাধনা করেন।
এই ধামে কোনো মন্দির দেখতে পাওয়া যায় না। বরঞ্চ এখানে একটি শিবলিঙ্গ এবং সেই শিবলিঙ্গের সামনে দিয়ে বয়ে থাকা একটি পার্বত্য ঝোরা দেখতে পাওয়া যায়। এই শিবলিঙ্গকে এখানে আরাধনা করা হয়। এই স্থানের প্রাকৃতিক সৌন্দর্য্য অতি মোহনীয়।
পৌরাণিক আখ্যান
শিব পুরাণে উল্লেখ থাকা মতে, লঙ্কেশ্বর রাবণ-এর ভাই কুম্ভকর্ণ পাতাল-এর রাজার পুত্রী কার্কতীকে বিয়ে করতে চান। রাবণ পাতাল যান এবং কুম্ভকর্ণকে রামের বিরুদ্ধে যুদ্ধে আমন্ত্রণ জানান। কিন্তু কুম্ভকর্ণ যতক্ষণ রাবণ তাঁকে কার্কতীর সাথে বিবাহে সম্মতি প্রদান না করেন, ততক্ষণ যুদ্ধে যেতে অসম্মত থাকেন। পরে নারদ মুনির উপদেশে রাবণ এই বিবাহে সম্মতি প্রদান করেন। বিয়ের পরে কার্কতীকে ছেড়ে কুম্ভকর্ণ যুদ্ধে রাওনা হয়। যুদ্ধে কুম্ভকর্ণর মৃত্যুর পরে কার্কতী কুম্ভকর্ণের পুত্রকে জন্ম দেন এবং এই পুত্রই ভিমাসুর নামে পরিচয় লাভ করে। পরে ভিমাসুর ভগবান ব্রহ্মার তপস্যা করে এবং তাঁর থেকে বর লাভ করে। বর লাভ করে ভিমাসুর ভগবান বিষ্ণুকে প্রত্যাহ্বান জানায় এবং যুদ্ধে আমন্ত্রণ করে। বিষ্ণু এই প্রত্যাহ্বানের প্রতি সম্মতি জানান এবং ভিমাসুরের সাথে যুদ্ধ করেন। ব্রহ্মার বরের মূল্য রাখতে এই যুদ্ধে বিষ্ণু পরাজয বরণ করেন। এরে পরে ভিমাসুর অহংকারী হয়ে পড়ে এবং বিভিন্ন রাজাকে বশ এবং বন্দী করা আরম্ভ করে। ভিমাসুর কামরূপ-এর রাজা প্রিয়ধর্মনকে (কামরূপেশ্বর) পরাজিত করে তাঁকে এবং তাঁর পত্নী দক্ষিণাদেবীকে কারারুদ্ধ করে রাখে।
প্রিয়ধর্মন এবং তাঁর পত্নী শিবভক্ত ছিল এবং তাঁরা কারাগারেও শিবের আরাধনা করেছিল। ভিমাসুর তাঁদের আরাধনায় ব্যাঘাত ঘটাতে সৈনিক পাঠায়; কিন্তু শিবের ক্রোধে সকলে ভস্ম হয়েছিল। তখন ভিমাসুর প্রিয়ধর্মনকে নিধন করতে চায়। ভিমাসুর আরাধনায় মগ্ন প্রিয়ধর্মনকে আক্রমণ করে, কিন্তু তাঁর তরোয়াল গিয়ে প্রিয়ধর্মনের আরাধনা করা শিবলিঙ্গে আঘাত হানে। সাথে সাথে ভগবান শিবের ভিমাশঙ্কর রূপের আবির্ভাব ঘটে এবং তিনি ভিমাসুরকে বধ করেন। শিবের শরীরের ঘাম থেকে একটি নদীর সৃষ্টি হয় এবং ভক্তরা বর্তমানে এই ধামে বয়ে যাওয়া ঝোরাটিকে সেই নদী বলে বিশ্বাস করেন। এই ঘটনার পরে, যে স্থানে রাজা কামরূপেশ্বর শিবের আরাধনা করেছিলেন, সেই স্থান ভিমেশ্বর নামে পরিচিত হল। দেবতা এবং ভক্তদের অনুরোধে ভগবান শিব এই স্থানে ভিমাশঙ্কর নামে বিরাজ করতে সম্মত হন। তখন থেকে এই ধাম জ্যোতিলিঙ্গরূপে পূজিত হয়ে আসছে।
যাতায়ত
এই ধাম গুয়াহাটি শহরের কেন্দ্র থেকে ১৩ কিমি দূরে অবস্থিত। ভিমেশ্বর ধামে যেতে গুয়াহাটির ৩৭ নং জাতীয় সড়ক থেকে পামহীর পিছনে যেতে হয়। গুয়াহাটি রাজ্য তথা দেশের অন্য অঞ্চলের সাথে পথ, রেল এবং বিমান যাতায়ত সুসংলগ্ন।
তড়িৎ প্রলেপন
শিল্পক্ষেত্রে এবং আলংকারিক শিল্পে, বস্তুর পৃষ্ঠতলের গুণাবলী উন্নত করতে, তড়িৎ প্রলেপন ব্যাপকভাবে ব্যবহৃত হয়। এর মধ্যে আছে ক্ষয় এবং জারণ থেকে রক্ষা। এছাড়া মসৃণতা, প্রতিফলন ক্ষমতা, বৈদ্যুতিক পরিবাহিতা এবং দর্শনীয়তার বৃদ্ধির জন্য তড়িৎ প্রলেপন ব্যবহার করা হয়। এটি ছোট বা জরাজীর্ণ অংশগুলিতে পুরুত্ব বাড়ানোর জন্যও ব্যবহৃত হতে পারে। বৈদ্যুতিক অভিরূপন নামক একটি প্রক্রিয়ায় জটিল আকারের ধাতব পাত প্রস্তুত করতে এটি ব্যবহার করা হয়। এটি তামার মতো ধাতুকে পরিশুদ্ধ করতেও ব্যবহৃত হয়।
"তড়িৎ প্রলেপন" শব্দটি এমন কিছু প্রক্রিয়ার জন্য মাঝে মাঝে ব্যবহার করা যেতে পারে, যেখানে বৈদ্যুতিক প্রবাহ ব্যবহার করে একটি কঠিন বস্তুর অ্যানায়নগুলির জারণ ঘটানো হয়, যেমন রুপোর তারে সিলভার ক্লোরাইড জমা করে সিলভার/সিলভার ক্লোরাইড তড়িৎদ্বার সৃষ্টি।
বিদ্যুৎ মার্জন এমন একটি প্রক্রিয়া, যেখানে বৈদ্যুতিক প্রবাহ ব্যবহার করে, কোনও ধাতব বস্তুর পৃষ্ঠতল থেকে ধাতব ক্যাটায়নগুলি সরিয়ে ফেলা হয়, এটি তড়িৎ প্রলেপনের বিপরীত হিসাবে বিবেচনা করা যেতে পারে।
প্রক্রিয়া
তড়িৎবিশ্লেষ্যের মধ্যে অবশ্যই যে ধাতুর প্রলেপ দেওয়া হবে তার ধনাত্মক আয়ন (ক্যাটায়ন) থাকতে হবে। এই ক্যাটায়নগুলি ঋণাত্মক তড়িৎদ্বারে বিজারিত হয় শূন্যযোজী অবস্থায়। উদাহরণস্বরূপ, তামার প্রলেপনের জন্য তড়িৎবিশ্লেষ্যটি কপার (II) সালফেটের দ্রবন হতে পারে, যেটি বিশ্লিষ্ট হয়ে Cu২+ ক্যাটায়ন এবং অ্যানায়ন তৈরি করে। ঋণাত্মক তড়িৎদ্বারে, Cu২+ দুটি ইলেকট্রন গ্রহণ করে ধাতব তামায় বিজারিত হয়।
এর পরিবর্তে ধনাত্মক তড়িৎদ্বারটি এমন কোনও উপাদানের দ্বারা তৈরি করা যেতে পারে যেটি তড়িৎরাসায়নিক জারণকে প্রতিহত করে, যেমন সীসা বা কার্বন। এই রকম ক্ষেত্রে ধনাত্মক তড়িৎদ্বারে অক্সিজেন, হাইড্রোজেন পারক্সাইড বা অন্য কিছু উপজাত উৎপন্ন হয়। এক্ষেত্রে, যে ধাতব আয়নগুলি দিয়ে প্রলেপন চলছে সেগুলি তড়িৎবিশ্লেষ্য দ্রবণ থেকে বের হয়ে গেলে পুনরায় পর্যায়ক্রমে বাইরে থেকে পূরণ করতে হবে।
প্রলেপটি সাধারণত একটি একক ধাতব উপাদান হয়, কোন সংকর ধাতু নয়। তবে কিছু সংকর ধাতু তড়িৎলিপ্ত হতে পারে, যেমন পিতল এবং সোল্ডার। প্রলিপ্ত "সংকর ধাতু" প্রকৃত সংকর ধাতু, অর্থাৎ কঠিন দ্রবন নয়, বরং ধাতুর ছোট ছোট আকারের স্ফটিক, যারা প্রলিপ্ত হয়। প্রলিপ্ত সোল্ডারের ক্ষেত্রে, কখনও কখনও "প্রকৃত সংকর ধাতু" থাকা প্রয়োজন হয়ে পড়ে এবং ধাতব সোল্ডার গলে গিয়ে টিন এবং সীসাকে একত্রিত করে একটি প্রকৃত সংকর ধাতু তৈরি করে দেয়। এই ক্ষেত্রে প্রকৃত সংকর ধাতু প্রলিপ্ত সংকর ধাতুর চেয়ে বেশি ক্ষয় প্রতিরোধী।
অনেক প্রলেপের তড়িৎবিশ্লেষ্যে যে ধাতু দিয়ে প্রলেপন হবে তার সায়নাইড ছাড়াও অন্যান্য ধাতুর সায়নাইড থাকতে পারে (যেমন পটাসিয়াম সায়ানাইড)। এই মুক্ত সায়ানাইডগুলি ধনাত্মক তড়িৎদ্বারের ক্ষয় সহজতর করে, একটি ধ্রুবক ধাতব আয়ন স্তর বজায় রাখতে এবং প্রবাহে অবদান রাখতে সহায়তা করে। অতিরিক্তভাবে, পরিবাহিতা বাড়ানোর জন্য কার্বনেট এবং ফসফেটের মতো ধাতুবিহীন রাসায়নিকগুলি যুক্ত হতে পারে।
বস্তুটির নির্দিষ্ট কয়েকটি অঞ্চলে প্রলেপ বাঞ্ছনীয় না হলে, সেই অঞ্চলগুলি যাতে তড়িৎবিশ্লেষ্যের সংস্পর্শে আসতে বাধা পায়, সে জন্য সেখানে কিছু বাধক প্রয়োগ করা হয়। সাধারণত বাধকগুলির মধ্যে ব্যবহার হয় ফিতা, তবক, বার্ণিশ এবং মোম।
কোন প্রলেপের সমানভাবে প্রলিপ্ত করার ক্ষমতাটিকে বলা হয় নিক্ষেপ শক্তি; নিক্ষেপ শক্তি যত ভাল হয়, প্রলেপ তত সমান আকারের হয়।
ধারক
প্রাথমিকভাবে, ধারক বা ঝলক নামে পরিচিত একটি বিশেষ ধরনের উচ্চতর মানের প্রলেপ ব্যবহার করা হয় যেগুলি খুব পাতলা প্রলেপ (সাধারণত ০.১ মাইক্রো মিটারের থেকে কম পুরু)। এই প্রলেপগুলির প্রলিপ্ত স্তরের সাথে ভাল সংসক্তি থাকে। এটি পরবর্তী প্রলেপ প্রক্রিয়াগুলির জন্য ভিত্তি হিসাবে কাজ করে। এই ধারক উচ্চ ঘনত্বের তড়িৎ প্রবাহ ব্যবহার করে এবং এর তড়িৎবিশ্লেষ্যের ঘনত্ব কম হয়। প্রক্রিয়া ধীরলয়ে এগোয়, তাই, কাঙ্ক্ষিত ধারক বেধ পাওয়ার পরে, পরবর্তী পর্যায়ে আরও দক্ষ প্রলেপ প্রক্রিয়াগুলি ব্যবহৃত হয়।
ধারক পদ্ধতিটি বিভিন্ন ধাতুর প্রলেপের সমাহারে একত্রেও ব্যবহৃত হয়। ক্ষয় প্রতিরোধের উন্নতি করতে যদি ধাতুতে এক ধরনের উপাদানের প্রলেপ করা বাঞ্ছনীয় হয়, অথচ সেই প্রলেপটির এই ধাতুর সাথে সহজাতভাবে সংসক্তি কম হয়, একটি ধারক প্রথমে প্রলেপ দেওয়া যেতে পারে যা উভয়ের সাথে সামঞ্জস্যপূর্ণ। এই পরিস্থিতির একটি উদাহরণ হল দস্তা সংকর ধাতুতে নিকেল তড়িৎবিশ্লেষ্যের কম সংসক্তি। এই ক্ষেত্রে একটি তামা ধারক ব্যবহার করা হয়, যার উভয়ের সঙ্গে ভাল সংসক্তি রয়েছে।
শ্রোণি সঞ্চালন
শ্রোণিচক্রীয় সঞ্চালন বা শ্রোণি সঞ্চালন (Pelvic thrust, পেলভিক থ্রাস্ট) হল পেলভিস বা শ্রোণিচক্র অঞ্চলের গতিশীল সঞ্চালনা, যা বিভিন্ন কাজে ব্যবহৃত হয়, যেমন নৃত্য বা যৌনকর্ম।
যৌনকর্ম ও তদসংশ্লিষ্ট-বিষয়
মানুষ সহ স্তন্যপায়ীদের বহু প্রজাতি যৌনসঙ্গমের সময় বা অন্যান্য যৌনকর্মের জন্য (যেমন অনাভেদী যৌনক্রিয়া) শ্রোনিচক্রীয় সঞ্চালন করে থাকে।. ২০০৭ সালে, জার্মান বিজ্ঞানীগণ উল্লেখ করেন যে, স্ত্রী বানরেরা সঙ্গমকালে চিৎকার করার মাধ্যমে পুরুষ বানরের শ্রোনিচক্রীয় সঞ্চালনের উদ্যম ও পরিমাণকে বৃদ্ধি করতে পারে। ভার্জিনিয়া হরিণের যৌনমিলনে মাত্র একবার শ্রোণিচক্রীয় সঞ্চালন সঙ্ঘটিত হয়।
নৃত্য
এলভিস প্রেসলি সর্বপ্রথম এই অঙ্গভঙ্গি মঞ্চে পরিবেশন করেন,যা সুস্পষ্ট যৌন অর্থ বহন করার কারণে যথেষ্ট সমালোচিত হয়েছিল। উক্ত সমালোচনার কারণে, তাকে মাঝেমধ্যে টিভিতে কোমরের উপর থেকে দেখানো হত (যেমনভাবে দ্য এড সুলিভিয়ান শোতে তাকে তৃতীয়বার দেখা গিয়েছিল।)। পরবর্তীতে, পেলভিক সঞ্চালন মাইকেল জ্যাকসনেরও নিজস্ব সুপরিচিত নাচের মুদ্রাগুলোর মধ্যে অন্যতম হয়ে ওঠে। পশ্চাৎ দিক থেকে শ্রোণি সঞ্চালনও নাচের একটি মুদ্রা হিসেবে ব্যবহৃত হয়, যা পশ্চিমা হিপহপ নাচের অত্যন্ত একটি জনপ্রিয় মুদ্রা। কোমরের উভয়পার্শ হতে পেলভিক সঞ্চালন হল ভারত ও বাংলাদেশে একটি বিখ্যাত নারী নৃত্যের মুদ্রা এবং তা "ঠুমকা" নামে পরিচিত। বলিউডের বিভিন্ন গানের কথায় এটি দেখতে পাওয়া যায়।
নবজাতক
বানর, বনমানুষ ও মানুষের নবজাতদের মধ্যে পেলভিক সঞ্চালন দেখতে পাওয়া য়ায়। বিষয়টি পর্যবেক্ষণ করে প্রাণী-আচরণবিদ জন বোলবি (১৯৬৯) অভিমত দেন যে, নবজাতক যৌন আচরণ সম্ভবত স্তন্যপায়ীদের মধ্যে একটি বৈশিষ্ট্য, এটি কোন ব্যতিক্রম নয়। ৮ থেকে দশ মাস বয়সে মানব শিশুতে শ্রোনিচাক্রিক সঞ্চালন দেখা যায়, এবং সম্ভবত তা স্নেহ বা আদরের বহিঃপ্রকাশমূলক আচরণ। সাধারণত, নবজাতক প্রথমদিকে মা-বাবার সঙ্গে এঁটে থাকে, এরপর নাক ঘষে, শ্রোণি সঞ্চালন করে, এবং কয়েক সেকেন্ডের জন্য শ্রোণিদেশ বা কোমর ঘোরায়।
মোম্বাসা
alt=Skyline of Mombasa from old town|thumb|545x545px|সূর্যাস্তের সময় পুরাতন শহরের আকাশ থেকে মোম্বাসা শহরের দিগন্ত দৃশ্য
মোম্বাসা ভারত মহাসাগর উপকূলে অবস্থিত দক্ষিণ-পূর্ব কেনিয়ার একটি উপকূলীয় শহর। শহরটি কেনিয়ার সাদা ও নীল শহর হিসেবে পরিচিত। এটি দেশের প্রাচীনতম (প্রায় ৯০০ খ্রিস্টাব্দ) ও দ্বিতীয় বৃহত্তম শহর (রাজধানী নাইরোবির পরে), ২০১৯ সালের আদমশুমারি অনুসারে শহরের জনসংখ্যা প্রায় ১২,০৮,৩৩৩ জন। শহরটির মহানগর অঞ্চল দেশের দ্বিতীয় বৃহত্তম মহানগর অঞ্চল, এবং এর জনসংখ্যা ৩৫,২৮,৯৪০ জন।
ভারত মহাসাগরে উপকূলে শহরটি অবস্থান শহরটিকে একটি ঐতিহাসিক বাণিজ্য কেন্দ্রে পরিণত করেছে, এবং কৌশলগত অবস্থানের কারণে, এটি অনেক দেশ দ্বারা নিয়ন্ত্রিত হয়েছে। কেনিয়ার বিদ্যালয়ের ইতিহাসের বইগুলি মোম্বাসার প্রতিষ্ঠাকাল ৯০০ খ্রিস্টাব্দ হিসাবে উল্লেখ করে। এটি সম্ভবত ১২ম শতাব্দীতে একটি সমৃদ্ধ ব্যবসায়ী শহর, যেমনটি আরব ভূগোলবিদ আল-ইদ্রিসি ১১৫১ সালে উল্লেখ করেছেন। মোম্বাসার সবচেয়ে প্রাচীন পাথরের মসজিদ "মনারা" ১৩০০ সালে নির্মিত হয়েছিল। মান্ধ্রী মসজিদ ১৫৭০ সালে নির্মিত হয়, এটির একটি মিনার আছে, যার মধ্যে একটি আঞ্চলিকভাবে নির্দিষ্ট ওজি খিলান রয়েছে।
প্রাক-ঔপনিবেশিক যুগের শেষের দিকে, এটি একটি বৃক্ষরোপণ সমাজের মহানগরী ছিল, যা হাতির দাঁতের ব্যবসার উপর ভিত্তি করে দাস শ্রমের উপর নির্ভরশীল হয়ে ওঠে। গোড়ার দিকের আধুনিক সময়ের মধ্যে, মোম্বাসা জটিল ও সুদূরপ্রসারী ভারত মহাসাগর বাণিজ্যিক নেটওয়ার্কগুলির একটি প্রধান কেন্দ্র ছিল, তখন শহরটির মূল রপ্তানি দ্রব্য ছিল হাতির দাঁত, বাজরা, তিল ও নারকেল।
আজ, মোম্বাসা একটি পর্যটন-ভিত্তিক শহর, যেখানে একটি বড় বন্দর ও একটি আন্তর্জাতিক বিমানবন্দর রয়েছে। পর্যটন বৃদ্ধির প্রচেষ্টায়, মোম্বাসা কাউন্টি গভর্নর হাসান জোহো একটি নির্দেশনা জারি করেছিলেন, যাতে ওল্ড টাউন পুরাতন শহর ও কেন্দ্রীয় ব্যবসায়িক জেলার সমস্ত ভবনকে মিশরীয় নীল ছাঁটের সাথে সাদা রং করা হয় এবং তাদের দেয়াল বা ছাউনি থেকে সমস্ত চিহ্ন নিষিদ্ধ করা হয়।
শহরতলি
শহরটি মোম্বাসা দ্বীপে অবস্থিত এবং আশেপাশের প্রধানভূমিতে বিস্তৃত। দ্বীপটি দুটি খাঁড়ি দ্বারা প্রধানভূমি থেকে পৃথক রয়েছে। খাঁড়ি দুটি হল টিডর খাঁড়ি ও কিলিনদিন হারবার। এটি মূলভূমির সঙ্গে উত্তর দিকে নীলালি সেতু, দক্ষিণে লিকোনি ফেরি এবং পশ্চিমে মকুপা কোজওয়ে দ্বারা সংযুক্ত, পাশাপাশি শহরটিতে কেনিয়া-উগান্ডা রেলপথ চালু রয়েছে। শহরের বন্দরটি কেনিয়া ও অভ্যন্তর স্থলবেষ্ঠীত দেশসমূহের সমুদ্র যোগাযোগ গড়ে তোলে। শহরটির বিমান পরিষেবা মূলভূমির উত্তর-পশ্চিমাঞ্চলীয় শহরতলি চানিতে অবস্থিত মোই আন্তর্জাতিক বিমানবন্দর দ্বারা পরিবেশিত হয়।
জনসংখ্যা
মোম্বাসায় একটি বিশ্বজনীন জনসংখ্যা আছে, যার মধ্যে সোয়াহিলি ও মিজিকেন্দা জাতির মানুষের আধিক্য রয়েছে। শহরটিতে অন্যান্য জাতির মধ্যে কাম্বা, তাইতা ও বান্তুর পাশাপাশি পশ্চিম কেনিয়া থেকে লুও ও লুহিয়া জাতির মানুষের উল্লেখযোগ্য জনসংখ্যা রয়েছে। শহরে প্রধান ধর্ম হিসাবে ইসলাম, খ্রিস্টান ও হিন্দু ধর্ম প্রচলিত হয়েছে। বহু শতাব্দী ধরে অনেক অভিবাসী ও ব্যবসায়ী মোম্বাসায় বসতি স্থাপন করেছেন, বিশেষত মধ্যপ্রাচ্য, সোমালিয়া ও ভারতীয় উপমহাদেশ থেকে, যারা প্রধানত ব্যবসায়ী ও দক্ষ কারিগর হিসেবে এসেছিলেন।
আল-জা'দি
আল-জাদী ( الجعدي  ) হল একটি উপ-জেলা যা  ইয়েমেনের  তাইজ গভর্নরেটের আত-তাইজিয়া জেলায় অবস্থিত।২০০৪ সালের আদমশুমারি অনুসারে আল-জাদীর জনসংখ্যা ১৮৩৮ জন।
কোদালা (ভারত)
কোদালা (Kodala) ভারতের ওড়িশা রাজ্যের গঞ্জাম জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে কোদালা শহরের জনসংখ্যা হল ১২,৩৪১ জন। এর মধ্যে পুরুষ ৫০% এবং নারী ৫০%।
এখানে সাক্ষরতার হার ৫৪%। পুরুষদের মধ্যে সাক্ষরতার হার ৬৬% এবং নারীদের মধ্যে এই হার ৪২%। সারা ভারতের সাক্ষরতার হার ৫৯.৫%, তার চাইতে কোদালা এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
শাম্মী আখতার
শামীমা আখতার (২২ সেপ্টেম্বর ১৯৫৫ - ১৬ জানুয়ারি ২০১৮; যিনি শাম্মী আখতার নামে পরিচিত) বাংলাদেশ একজন নারী সংগীত শিল্পী।  ২০১০ সালে তিনি ‘ভালোবাসলেই ঘর বাঁধা যায় না’ চলচ্চিত্রে গানের জন্য শ্রেষ্ঠ নারী সঙ্গীত শিল্পী হিসেবে জাতীয় চলচ্চিত্র পুরস্কার লাভ করেন।
জন্ম ও পারিবারিক জীবন
শাম্মী আখতার ১৯৫৫ সালের ২২ সেপ্টেম্বর যশোরের তালতলা গ্রামে নানাবাড়িতে জন্মগ্রহণ করেন কিন্তু তিনি বেড়ে উঠেছেন খুলনায়। বাবার বদলির কারণে দেশের কয়েকটি জেলায় বিভিন্ন শিক্ষকের কাছে সংগীতের তালিম নেওয়ার সুযোগ পান তিনি। ১৯৭৭ সালের ২২ ফেব্রুয়ারি আকরামুল ইসলামের সঙ্গে বিবাহবন্ধনে আবদ্ধ হন তিনি।
কর্মজীবন
ছয় বছর বয়সে তার সংগীতজীবনের শুরু হয়। গানের জগতে তার হাতেখড়ি হয় বরিশালের ওস্তাদ গৌরবাবুর কাছে। তার বাবা শামসুল করিম সরকারি চাকরি করতেন। বাবার বদলির সুবাদে দেশের কয়েকটি জেলায় বিভিন্ন শিক্ষকের কাছে সংগীতের তালিম নেওয়ার সুযোগ পান তিনি। যার মধ্যে রাজবাড়ী ও খুলনায় সংগীত শিক্ষা নেন বাবু বামনদাস গুহ রায়, রণজিৎ দেবনাথ, সাধন সরকার, নাসির হায়দার ও প্রাণবন্ধু সাহার কাছে।
১৯৭০ সালে তিনি খুলনা বেতারে তালিকাভুক্ত হন। সেখানে আধুনিক গানের পাশাপাশি নজরুল সংগীত পরিবেশন করতেন। ১৯৭৫ সালে ঢাকায় এসে গান গাওয়ার আমন্ত্রণ পান। খুলনা থেকে ঢাকায় চলে আসেন শাম্মী আখতার। নিয়মিত গাইতে শুরু করেন বেতার ও টেলিভিশনে। প্রখ্যাত সংগীত পরিচালক সত্য সাহা তাকে ‘অশিক্ষিত’ চলচ্চিত্রে গান গাওয়ার সুযোগ দেন। এতে গান গাওয়ার মধ্য দিয়ে প্লেব্যাক শিল্পী হিসেবে আত্মপ্রকাশ করেন তিনি। প্রথম প্লেব্যাকেই দারুণ জনপ্রিয় হয় তার গাওয়া গান ‘ঢাকা শহর আইসা আমার আশা ফুরাইছে’।
তিনি প্রায় ৪০০টি ছবিতে প্লেব্যাক করেছেন। তার গাওয়া গানের দুটি ক্যাসেট প্রকাশিত হয়েছে।। ‘ভালোবাসলেই ঘর বাঁধা যায় না’ ছবির ‘ভালোবাসলেই সবার সাথে ঘর বাঁধা যায় না’ গানের জন্য ২০১০ সালে শাম্মী আখতার জাতীয় চলচ্চিত্র পুরস্কার পান।
মৃত্যু
তিনি প্রায় পাঁচ বছরের বেশি সময় ধরে স্তন ক্যান্সারের ভুগছিলেন। ১৬ জানুয়ারি ২০১৮, মঙ্গলবার বিকেলে তার শারীরিক অবস্থার অবনতির হলে চামেলিবাগের বাসা থেকে হাসপাতালে নিয়ে যাওয়ার পথে তিনি মৃত্যুবরণ করেন। ১৭ জানুয়ারি তাকে ঢাকার শাহজাহানপুর কবরস্থানে সমাহিত করা হয়।
আবলুস
আবলুস (ইংরেজি নাম ebony) একধরনের কাষ্টল গাছ। এর কাঠের রঙ কালো। আবলুস কাঠের ঘনত্ব জলের থেকেও বেশি। তাই জলে ডুবে যায়। জলে ডুবে যায় এরকম কাঠের সংখ্যা খুব বেশি নেই। এই কাঠের গঠনবিন্যাস সূক্ষ্ম এবং মসৃন ভাবে পলিশ করা সম্ভব বলে অলঙ্কারিক কাজে এই কাঠের ব্যবহার রয়েছে।
আবলুস কাঠের ব্যবহারের দীর্ঘ ইতিহাস রয়েছে। প্রাচীন মিশরীয় সমাধিগুলিতে খোদাই করা আবলুস কাঠের টুকরো পাওয়া গেছে।
আবলুস গাছের আদি নিবাস দক্ষিণ ভারত এবং শ্রীলঙ্কা । মধ্যম আকারের চিরহরিৎ এই কাষ্টল বৃক্ষের পাতা ৬-১৫ সেন্টিমিটার লম্বা এবং ৩-৫ সেন্টিমিটার চওড়া হয়ে থাকে। এর ফল জামের মত, ব্যাস প্রায় ২ সেন্টিমিটার। বৃদ্ধির হার ধীর। শুষ্ক মধ্যম আবহাওয়াবিশিষ্ট অঞ্চলে এই গাছ জন্মে।
সাগরজ্যোতি
সাগরজ‍্যোতি হল একটি ভারতীয় বাংলা রোমান্টিক টেলিভিশন ধারাবাহিক যা ২০২১ সালের ২৩শে আগস্ট বাংলা বিনোদনের নতুন চ‍্যানেল এন্টারটেন বাংলাতে প্রিমিয়ার হয়েছিল। এটি এন্টারটেন বাংলা চ‍্যানেলের প্রথম বাংলা ভাষার টেলিভিশন ধারাবাহিক। ভারতীয় মিডিয়া কোম্পানি শ্রী ভেঙ্কটেশ ফিল্মস প্রযোজনা করা এই সিরিজটিতে রাহুল দেব বসূ ও নবনীতা মালাকার প্রধার ভূমিকায় অভিনয় করেছেন। প্রতিদিন রাত 8 টার স্লটে এই সিরিয়াল টি প্রচারিত হয়েছিল।
গরু বিহু
গরু বিহুর মূল বৈশিষ্ট্য
গরু বিহুর দিনের মূল বৈশিষ্ট্য হল - ঘরের গোয়ালের গরুগুলির মঙ্গল তথা সু-স্বাস্থ্য কামনা করা এবং তার অর্থে ভগবান-এর কাছে প্রার্থনা জানানো।
গরু বিহুর নিয়ম প্রথা
একটি ছাটে থাকা সমস্ত লাউ-বেঙেনা গরুর গায়ে না ছুড়ে কিছু অংশ ছাটটিতে রাখা হয়। নিজের ঘরের ছাট ঘরে ওভোটাই নানি ওচর-চুবুরীয়ার সঙ্গে ছাট বদল করাটিও গরু বিহুর একটি নিয়ম। গোয়ালের কোনো এক কোণে ছাটটি সযত্নে সংরক্ষণ করা হয়। এই সমস্ত নিয়ম থেকে ফিরে হয়ে গৃহস্থই ঘরে এসে স্নান করে। জনপ্রবাদ অনুসারে পথে বা নদীর পারে গরুর গায়ে মরা হলদিতে সেইদিন গা ধুলে বহু রোগের থেকে মুক্ত হওয়া যায়। সেইদিন বহু অসমীয়া ঘরের গরুগুলির মঙ্গলার্থে ভগবানের কাছে মিনতি নিবেদন করে গোসাঁইঘরে প্রার্থনা জানায়। গ্রামের বুঢ়ামেথা সেইদিন নামঘরে সমবেত হয়ে শরাই শুরু করে। ঘরের সমস্ত সদস্য একসাথে বসে চিড়ে–দৈ দিয়ে একসাজ জলপান করা অসমীয়া সমাজের এক চিরাচরিত নিয়ম। thumb|right|সন্ধিয়া গরুকে জাক দিয়েছে নাহের পাতায় মন্ত্র লিখে ঘরের দুয়ার-খিরকীর কোণে লাগানো গরু বিহুর একটি উল্লেখযোগ্য প্রথা। জনবিশ্বাস অনুসারে এমন করলে ধুমুহা, বা-মারলির থেকে ঘরটি রক্ষা পায়। ভগবান শিবকে প্রার্থনা জানিয়ে নাহের পাতার বিপরীত অংশে এভাবে লেখা হয়, দেব দেব মহাদেব নীলগ্রীব জটাধর । বাত বৃষ্টি হরংদেব মহাদেব নমস্তুতে ।।
সন্ধ্যাবেলা পথের থেকে ঘরের গরু ঘুরে আসার পরেই খের, বিহলঙনী ইত্যাদি দিয়ে জুই জ্বালিয়ে গরুর আগে তার ধোঁয়া বিচালি বিছিয়ে দেয়া হয়। আসামবাসীর মধ্যে একে ‘জাগ দেয়া’ বলা হয়। প্রবাদ আছে যে, আসামবাসী গরু বিহুর দিন ঘরের গরুগুলিকে জাগ দেয়ার পরেই বিচালি ব্যবহার করে। আসামের অনেক স্থানে সন্ধ্যাবেলা গরু গোয়ালে প্রবেশ করার আগে আগে মাছের জলে গরুর ভরি ধোয়ার নিয়ম প্রচলিত আছে। জনবিশ্বাস মতে - এমন করলে সারাবছর গরুর খুড়ে কোনোধরনের রোগ আক্রমণ করতে পারবে না। কোনো কোনো স্থানে পিঠাগুড়ি খুড়ে গরুকে খাওয়ানোর জন্য পিঠা তৈরি করার প্রথাও প্রচলিত আছে।
গরুকে নতুন পঘা দেয়া গরু বিহুর এক উল্লেখযোগ্য নিয়ম। বিশেষত এই পঘা মরাপাটে তৈরি করা হয়। মরাপাটের প্রতিটি পাকের মধ্যে মধ্যে ‘তরাগাছ’-এর বাকলি গুঁজে এই পঘা সাজানো হয়। তাতে হলদির মিহি প্রলেপ দিয়ে গরু বিহুর দিনই গরুকে নতুন পঘায় আদর জানানো হয়।
গরু বিহুত ব্যবহৃত শাক-পাতা
আসামের বহু সমাজের লোক গরু বিহুর দিনই একশ এক রকম শাক-পাতা একসাথে রেধে গ্রহণ করে। অবশ্য আসামের বহু স্থানে সাতবিহুর দিনই এই প্রথা প্রচলিত হওয়া দেখা যায়। এই ক্ষেত্রে ব্যবহৃত বিভিন্ন শাক-পাতা নিচে উল্লেখ করা হল। আজকাল সমস্ত শাক-পাতা লভ্য নয় যদিও কিছু এখনও পাওয়া যায়। সেইগুলি হচ্ছে-
১) অমিতাফুল
২) অমরা ফুল
৩) অশোক ফুল
৪) আরফুল
৫) আমর মল
৬) আনারসর কোঁহ
৭) আলুগুটির পাতা
৮) আদাপাতা
৯) আগেজলা
১০) ওলকচুপাতা
১১) ওলকবি পাতা
১২) কঁাঠালের মুচি
১৩) কেঁহেরাজ শাক
১৬) কুকুরাঠেঙীয়া
১৭) বলাভাতুরি
১৮) কেঞাবন
১৯)কাচিপকা
২০) কাঁছকল পাতা
২১) কাঠ আলু পাতা
২২) কর্দৈ পাতা
২৩) কলমৌ শাক
২৪) কুহিলা পাতা
২৫) কলপচলা
২৬) কোমোরা পাতা
২৭) কেরেলা পাতা
২৮) খুতরা শাক
২৯) গাখীরতী
৩০) গাজর পাতা
৩১) গরুখিচ
৩২) চুকাশাক
৩৩) চজিনা পাতা
জর্জ সাবরা
জর্জ সাবরা (جورج صبرة; জন্ম: ১১ জুলাই, ১৯৪৭) সিরিয়ার কাতানা জেলায় জন্মগ্রহণকারী বিশিষ্ট রাজনীতিবিদ। নভেম্বর, ২০১২ সালে সিরিয়ার বিভিন্ন দলের সমন্বয়ে প্রতিষ্ঠিত প্রধান রাজনৈতিক জোট সিরিয়ান ন্যাশনাল কাউন্সিলের সভাপতি ছিলেন। ২২ এপ্রিল, ২০১৩ তারিখে অপর্যাপ্ত আন্তর্জাতিক সহায়তার প্রতিবাদে মোয়াজ আল-খাতিব সভাপতির পদ থেকে পদত্যাগ করলে ভারপ্রাপ্ত হিসেবে তিনি তার উত্তরসূরী হন। খ্রিস্টান ব্যক্তিত্ব জর্জ সাবরা সিরীয় ডেমোক্র্যাটিক পিপল’স পার্টির সদস্য।
গরু বিহু
গরু বিহুত ব্যবহৃত শাক-পাতা
৩৪) চালকুঁবরী আগ
জর্জ সাবরা
প্রারম্ভিক জীবন
রিফ ডিমাস্ক গভার্নরেট প্রদেশের কাতানা শহরের এক খ্রিস্টান পরিবারে জর্জ সাবরা’র জন্ম। দামাস্কাস বিশ্ববিদ্যালয় থেকে ১৯৭১ সালে ভূগোল বিষয়ে স্নাতক ডিগ্রী লাভ করেন। ১৯৭৮ সালে ইন্ডিয়ানা বিশ্ববিদ্যালয় থেকে শিক্ষামূলক প্রযুক্তি পদ্ধতি বিষয়ে ডিগ্রী অর্জন করেন। এরপর থেকে ভূগোল বিষয়ের শিক্ষকতার পাশাপাশি চিত্রলেখকের কাজও করেছেন। সিসেম স্ট্রিট শিরোনামে শিশুতোষ অনুষ্ঠানের আরবি অনুবাদ লিখেছেন তিনি।
গরু বিহু
গরু বিহুত ব্যবহৃত শাক-পাতা
৩৫) চিরতা পাতা
জর্জ সাবরা
রাজনৈতিক জীবন
১৯৭০-এর দশকে সিরীয় বিরোধী আন্দোলনের মাধ্যমে রাজনৈতিক জীবনে সক্রিয় অংশগ্রহণ করেন। ১৯৭০ সালে সিরীয় কমিউনিস্ট পার্টি (পলিটিক্যাল ব্যুরো)-তে যোগ দেন। ১৯৮৫ সালে কেন্দ্রীয় কমিটির সদস্যরূপে নির্বাচিত হন। ১৯৮৭ সালে সরকার বিরোধী অনেকগুলো আন্দোলনের একটিতে গ্রেফতার হন এবং আট বছরের জন্য কারাগারে অন্তরীণ ছিলেন। মুক্তি পাবার পর ২০০০ সালে ন্যাশনাল ডেমোক্র্যাটিক গ্যাদারিং গঠন করেন যা ১৯৭৯ সালের বামপন্থী দলগুলোর জোটরূপে প্রতিষ্ঠিত হয়েছিল।
গরু বিহু
গরু বিহুত ব্যবহৃত শাক-পাতা
৩৬) চয়াবিন পাতা
৩৭) জিলমিল শাক
৩৮) জেতুলীপকা পাতা
৪০) জলকীয়া পাতা
৪১) জবাফুল
৪২) জ্যেষ্ঠমধু পাতা
৪৩) জবেত্রী
৪৪) জাতিলাউ পাতা
৪৫) জিকা পাতা
৪৬) টিকনি বরুয়া
৪৭) টুপুরী লতা
৪৮) টেঙামরা
৫০) তিতাফুল
৫১) তিল পাতা
৫২) তুলসী
৫৩) তিঁয়হ পাতা
৫৪) থেকেরা পাতা
৫৫) থেরেজু পাতা
৫৬) দাংবদি
৫৮) সোনাবরীয়াল
৫৯) দুপরটেঙা
৬০) ধুন্দুলি পাতা
৬১) ধতুরা
৬২) ধনিয়া
৬৪) নরসিংহ
৬৫) নহরু পাতা
৬৬) নেফাফু
৬৭) নুনি পাতা
৬৮) নিলাজী বন
৬৯) পিরালি পালেং
৭০) পিঁয়াজপাতা
৭১) পদিন
৭২) পিরালি কুঁবরী
৭৩) পটল পাতা
৭৪) পালেং
৭৫) পুরৈশাক
৭৬) পনৌনৌবা
৭৭) পচতীয়া
৭৯) ব্রাহ্মীশাক
৮০) বিলাহী পাতা
৮১) বাঁধাকবি
৮২) বনজালুক
৮৩) বেতগাজ পাতা
৮৪) বেঙেনা পাতা
৮৫) বরথেকেরা পাতা
৮৬) বিহলঙনি
৮৭) বকফুল
৮৮) বরমানিমুনি
৮৯) বরবরীয়াল
৯০) বৃন্দাবন
৯১) বহমথুরি
৯২) বিশল্যকরণি
৯৩) ভেদাইলতা
৯৪) ভাঙর আগা
৯৫) ভৃঙ্গরাজ
৯৬) ভেকুরি তিতা
৯৭) ভেটফুল
৯৮) মাটিকাঁদুরি
৯৯) ছোট মানিমুনি
১০০) মহানিম
১০১) মচন্দরী
১০২) মানধনিয়া
১০২) মরলীয়া পাতা
১০৩) মরিচা
১০৪) মেথিশাক
১০৫) মেটেকা
১০৬) মরাপাট
১০৭) মধুরী আম পাতা
১০৮) মধুসোলেং
১০৯) মূলাশাক
১১০) রঙালাউ আগ
১১১) লফাশাক
১১২) লাইজাবরী
১১৩) লাইশাক
১১৪) শেবালি ফুল
১১৫) সরিয়হ শাক
১১৬) শুকলতি
১১৭) হাতীখুতরা
১১৮) হেলচী শাক ইত্যাদি।
এই শাকগুলির সমস্তগুলি পাওয়া সম্ভব না হলেও বহুলোক এর এমন সাত রকম শাক ব্যঞ্জন করে খায়। সেইজন্যই একে বহুলোক সাতশাকী বলেও ডাকে। কিছুলোকের মতে ব‘হাগ বিহুর সাতদিনের দিনই এই শাকগুলি খাওয়ার জন্য সাতশাকী বলা হয়।
ডোরেমন: দ্য রেকর্ডস অব নোবিতা, স্পেসব্লেজার
ডোরেমন: দ্য রেকর্ডস্ অব নোবিতা, স্পেসব্লেজার (দোরা এ মন্ নোবিতা নো উচ কেইতাকুশি) ১৯৮১ সালের অ্যানিমেশেন চলচ্চিত্র যা জনপ্রিয় জাপানি অ্যানিমে এবং মাঙ্গা ধারাবাহিক ডোরেমনের ওপর ভিত্তি করে নির্মিত হয়েছে। চলচ্চিত্রটি ১৯৮১ সালে জাপানে মুক্তি লাভ করে।
কাহিনীসংক্ষেপ
লপএলসি নোবিতাকে তার বন্ধু মোরিনার কাছে নিয়ে যায়, যিনি ক্রমাগত তাদের উপেক্ষা করেন। পরের দর্শনে, নোবিতা তার বন্ধুদের তার সাথে নিয়ে আসে, এবং তারা একটি তৃণভূমিতে খেলে। তারা খনির এজেন্টদের দ্বারা আক্রান্ত হয়েছিল যারা গ্রহের ভূত্বক থেকে স্ফটিক পেতে চেয়েছিল। তারা সবাই তাদের নিজস্ব মাত্রার দিকে পালিয়ে যায়। পরের দিন নোবিতাকে তার মা তার পরীক্ষার কাগজ লুকিয়ে রাখার জন্য তিরস্কার করে। নোবিতা এবং ডোরেমন আবার লপলকের সাথে দেখা করার সিদ্ধান্ত নেয়, কিন্তু হঠাৎ ডোরামি আসে এবং ডোরেমনকে তার চেক আপের জন্য নিয়ে যায়। নোবিতা কোয়া কোয়া প্ল্যানেটে একা যাওয়ার সিদ্ধান্ত নেয়। হঠাৎ করে সে অন্য মাত্রা দ্বারা চুষতে লাগল, এবং সে অন্য গ্রহে পৌঁছে গেল। তিনি একটি ডাইনোসর দ্বারা ধাওয়া করা হয়েছিল, শুধুমাত্র ডোরেমনের গ্যাজেট দ্বারা রক্ষা করা হয়েছিল। পরবর্তী পরিদর্শনে, খনির এজেন্টরা তাদের সেখান থেকে সরে যাওয়ার জন্য সতর্ক করে দেয়, তবে তারা সহজেই তাদের সাথে লড়াই করে কারণ উভয় গ্রহের গ্রেভিটির মধ্যে পার্থক্য ছিল। তারা দ্রুত তাদের পরাজিত করে এবং তাদের জাহাজ ধ্বংস করে দেয়। লপএলসি শহরের সমস্ত লোককে ডোরেমন এবং নোবিতা সম্পর্কে বলে, কিন্তু খনিশ্রমিকরা জাহাজটি নিয়ে যায়, তাই তাদের কাছে এটি প্রমাণ করার মতো কোনও প্রমাণ ছিল না। যখনই খনিশ্রমিকরা মানুষকে উত্যক্ত করার চেষ্টা করে, ডোরেমন এবং নোবিতা তাদের রক্ষা করে। সুতরাং লোকেরা একমত হয়েছিল যে নোবিতা এবং ডোরেমন সত্যিই শক্তিশালী। শীঘ্রই খনি শ্রমিকদের দলের নেতা ডোরেমন এবং নোবিতা সম্পর্কে জানতে পেরেছিলেন। তিনি তাদের ধরার জন্য একটি ফাঁদ তৈরি করেছিলেন, কিন্তু ডোরেমন এবং নোবিতা ভাগ্যক্রমে তাদের পরিকল্পনাগুলি ধ্বংস করে দেয়। তাই নেতা নিজেই তাদের দেখাশোনা করার সিদ্ধান্ত নিয়েছেন। নেতা মোরিনাতে গেলেন, তাকে নোবিতার মধ্য দিয়ে গোপন পথটি বলার জন্য এবং ডোরেমন আসে। মোরিনা তাদের জানায় যে সে তাকে বলেছিল যে মেয়রের সিদ্ধান্তের ফলে তার বাবা মারা গেছেন। নেতা বোমাটি মাত্রিক দরজায় ঠিক করে দেয় যাতে যে কেউ এটি খোলে তাকে বিস্ফোরিত করা হয়।
এই নেতা কোয়া কোয়া গ্রহের জনগণকে এই গ্রহ ছেড়ে চলে যাওয়ার জন্য সতর্ক করেছিলেন; অন্যথায়, তিনি গ্রহটি বিস্ফোরিত করবেন। লোকেরা লপএলসিকে নোবিতা কল করতে বলে। লপএলসি মাত্রিক দরজার কাছে যায়, এবং দরজাটি বিস্ফোরিত হয়। সৌভাগ্যবশত তিনি রক্ষা পেয়েছেন। সে চ্যামিকে বলে যে সে খনির রিসোর্টে যাচ্ছে। অন্য দিকে, নোবিতার মা তাকে কঠোর পড়াশোনা করার আদেশ দিয়েছিলেন, এবং তিনি শিজুকা এবং ডোরামিকে নোবিতার উপর নজর রাখার জন্য ডেকেছিলেন। নোবিতা তাদের পুরো গল্পটি বলে, এবং হঠাৎ করে, মাত্রিক দরজাটি খোলে, এবং চ্যামি এতে প্রবেশ করে এবং নোবিতাকে বলে যে কোয়া কোয়া সমস্যায় পড়েছে। নোবিতা এবং ডোরেমন দরজায় প্রবেশ করে যখন শিজুকা জিয়ান এবং সুনিওকে ফোন করার জন্য পালিয়ে যায়। ডোরেমন এবং নোবিতা, চ্যামির সহায়তায়, রিসোর্টে যায়। সেখানে তারা খনিশ্রমিকের রোবটের সাথে লড়াই করে। জিয়ান এবং সুনিও তাদের সাহায্য করেছিল, এবং অবশেষে, নেতা নোবিতার সাথে লড়াই করে এবং নোবিতা তার খেলনা বন্দুক দিয়ে তাকে গুলি করে। নেতা অটো-ধ্বংসের বোতামটি টিপে পালিয়ে যায়। ডরেমন এবং নোবিতা, লপএলসি এবং মোরিনার সহায়তায়, রোবটিক মেশিনটি ব্যবহার করে ধ্বংসযন্ত্রটি গ্রহ থেকে দূরে মহাকাশে নিয়ে যায়, যেখানে এটি বিস্ফোরিত হয় এবং মাত্রিক বিকৃতির কারণে তারা অন্য মাত্রায় পৌঁছে যায়, যেখানে মোরিনা তার বাবাকে খুঁজে পায়।
চরিত্রসমূহ
♦ লোপেল : কোয়া কোয়া প্লানেটের এক ছোট ছেলে। ♦ মারিনা : কোয়া কোয়া প্লানেটের এক তরুণী এবং লোপেল এর দিদি। ♦ ডোরেমন ♦ নোবিতা ♦ ডোরেমি ♦ শিজুকা ♦ জিয়ান ♦ সুনিও
মুক্তি
ডোরেমন: দ্য রেকর্ডস অব নোবিটা, স্পেসব্লেজার ১৯৮১ সালের ১৪ ই মার্চ জাপানে নাটকীয়ভাবে মুক্তি পায়, যেখানে এটি তোহো দ্বারা বিতরণ করা হয়েছিল।
ন্যান্সি অ্যামারম্যান
ন্যান্সি অ্যামারম্যান (Nancy Ammerman) (জন্ম ১৯৫০) একজন মার্কিন সমাজবিজ্ঞানী। তিনি ২০০৩ সাল থেকে বস্টন বিশ্ববিদ্যালয়ের ধর্মের সমাজবিজ্ঞান (sociology of religion) বিষয়ে অধ্যাপনা করছেন। ১৯৮৪ থেকে ১৯৯৫ সাল পর্যন্ত এমোরি বিশ্ববিদ্যালয়ের (Emory University) অধ্যাপক ছিলেন | ১৯৯২ সালে তাঁর বই Baptist Battles সোসাইটি ফর সায়েন্টিফিক স্টাডি অফ রিলিজিয়ন (Society for the Scientific Study of Religion) কর্তৃক পুরস্কারে ভূষিত হয়। তিনি এক দশকের বেশি সময় ধরে তিনি মার্কিন জনগনের ধর্মবিশ্বাস এবং ধর্মগোষ্ঠী নিয়ে গবেষণা চালাচ্ছেন।
শোলাঙ্কি রায়
শোলাঙ্কি রায় একজন ভারতীয় অভিনেত্রী, যিনি ভারতীয় টেলিভিশন এবং ওয়েব ধারাবাহিকে অভিনয় করেন।
কর্মজীবন
শোলাঙ্কি রায় ইটিভি বাংলার (কালারস বাংলা) ধারাবাহিক কথা দিলাম (২০১৪)-এ মুখ্য চরিত্রে অভিনয় করে টেলিভিশনে অভিষেক করেন। এছাড়াও তিনি স্টার জলসার জনপ্রিয় ধারাবাহিক ইচ্ছে নদী (২০১৫)-এ বিক্রম চ্যাটার্জির বিপরীতে মেঘলা চরিত্রে অভিনয় করেছিলেন, যা দর্শকদের কাছে ব্যপক সাড়া জাগিয়েছিল। তিনি জি বাংলার ধারাবাহিক সাত ভাই চম্পা এবং স্টার জলসা ধারাবাহিক ফাগুন বউ-এও অভিনয় করেছিলেন।
এছাড়াও তিনি ধানবাদ ব্লুজ, পাপ এবং মন্টু পাইলটের মতো বাংলা ওয়েব ধারাবাহিকে অভিনয় করেছেন।
প্রারম্ভিক জীবন
শোলাঙ্কি রায়ের জন্ম ও বেড়ে ওঠা ভারতের কলকাতায়। তিনি বিধাননগর মিউনিসিপ্যাল স্কুলে পড়াশোনা করেন এবং কলকাতার বিধাননগর কলেজ থেকে রাষ্ট্রবিজ্ঞানে স্নাতক হন। পরে তিনি যাদবপুর বিশ্ববিদ্যালয় থেকে আন্তর্জাতিক সম্পর্ক বিষয়ে স্নাতকোত্তর করেন। তিনি ২০১৮ সালে নিউজিল্যান্ড-ভিত্তিক ব্যাঙ্কার শাক্য বোসের সঙ্গে বিবাহবন্ধনে আবদ্ধ হন।
স্ট্যানফোর্ড গ্র্যাজুয়েট স্কুল অব বিজনেস
স্ট্যানফোর্ড গ্র্যাজুয়েট স্কুল অব বিজনেস, যেটি স্ট্যানফোর্ড বিজনেস স্কুল, স্ট্যানফোর্ড জিএসবি অথবা জিএসবি নামে পরিচিত, স্ট্যানফোর্ড বিশ্ববিদ্যালয় এর পেশাদার অনুষদসমূহের মধ্যে অন্যতম। স্ট্যানফোর্ড জিএসবি এমবিএ, এমএসএক্স এবং পিএইচডি ডিগ্রি প্রদান করে। ইউএস নিউজ এবং ওয়ার্ল্ড রিপোর্ট অনুসারে এটি মার্কিন যুক্তরাষ্ট্রের ১ নম্বর বিজনেস স্কুল।
পটভূমি
১৯২৫ সালে এটি প্রতিষ্ঠিত হয়।
এমবিএ এবং এমএসএক্স প্রোগ্রামের মধ্যে পার্থক্য
এমবিএ এবং এমএসএক্স প্রোগ্রামের মধ্যে পার্থক্য
প্রাতিষ্ঠানিক সম্পর্ক
স্ট্যানফোর্ড জিএসবি অন্যান্য শীর্ষস্থানীয় বিজনেস স্কুলের সাথে সম্পর্ক আছে। এটি হার্ভার্ড বিজনেস স্কুল এর সাথে কিছু এক্সিকিউটিভ শিক্ষা কর্মসূচী পরিচালিত করে। এটি এমআইটি স্লোন স্কুল অব ম্যানেজমেন্ট এবং লন্ডন বিজনেস কুল এর সাথে স্লোন ফেলো কর্মসূচী সমন্বয় করে।
পৃথ্বী শ
পৃথ্বী পঙ্কজ শ (पृथ्वी साव; জন্ম: ৯ নভেম্বর, ১৯৯৯) মহারাষ্ট্রের থানে এলাকায় জন্মগ্রহণকারী ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য তিনি। ২০১০-এর দশকের শেষদিক থেকে ভারতের পক্ষে আন্তর্জাতিক ক্রিকেটে অংশগ্রহণ করছেন। রঞ্জী ট্রফিতে মুম্বই ও ইন্ডিয়ান প্রিমিয়ার লীগে দিল্লি ক্যাপিটালসের পক্ষে খেলছেন। এছাড়াও, ভারতের অনূর্ধ্ব-১৯ ক্রিকেট দলের অধিনায়কের দায়িত্ব পালন করেছেন।
ঘরোয়া প্রথম-শ্রেণীর ভারতীয় ক্রিকেটে মুম্বই দলের প্রতিনিধিত্ব করেন পৃথ্বী শ। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলছেন। এছাড়াও, ডানহাতে অফ ব্রেক বোলিংয়ে পারদর্শী তিনি।
শৈশবকাল
বিহারের গয়ায় পৃথ্বী শয়ের পৈতৃক ভিটে রয়েছে। তার পিতা পঙ্কজ শ মুম্বইয়ে চলে যান। ২০১০ সালে এএপি এন্টারটেইনম্যান্টের কাছ থেকে চুক্তির প্রস্তাবের আওতায় তাকেসহ তার পিতাকে মুম্বইয়ে নিয়ে আসা হয়। সেখানে তিনি ক্রিকেট বিষয়ে শিক্ষালাভ করতে থাকেন। এছাড়াও, ইন্ডিয়ান অয়েল থেকে ব্যবসায়িক সুবিধাপ্রাপ্ত হন।
ক্রিকেটে আর শিক্ষালাভের উদ্দেশ্যে দুইবার ইংল্যান্ড গমনের জন্যে মনোনীত হন।
নভেম্বর, ২০১৬ সালে শ্রীলঙ্কায় অনুষ্ঠিত যুব এশিয়া কাপে ভারতের অনূর্ধ্ব-১৯ দলে অংশ নেন। ঐ প্রতিযোগিতায় তার দল শিরোপা জয় করেছিল। দুই মাস পর রঞ্জী ট্রফিতে তিনি প্রথম অংশ নেন। সেমি-ফাইনালে তামিলনাড়ুর বিপক্ষে মুম্বইয়ের সদস্য হিসেবে খেলেন। দ্বিতীয় ইনিংসে শতরানের ইনিংস খেলে দলের জয়ে ভূমিকা রাখেন।
জাতীয় রেকর্ড সৃষ্টি
মুম্বইভিত্তিক মিডল ইনকাম গ্রুপ (এমআইজি) ক্রিকেট ক্লাবের পক্ষে খেলেছেন। রিজভী স্প্রিংফিল্ড হাই স্কুল ও মুম্বই অনূর্ধ্ব-১৬ দলের অধিনায়কের দায়িত্বে ছিলেন। নভেম্বর, ২০১৩ সালে যে-কোন সাংগঠনিক ক্রিকেটের খেলোয়াড় হিসেবে ব্যক্তিগত সর্বোচ্চ রান করেন তিনি। হ্যারিস শীল্ড সেরা বিভাগের খেলায় ৫৪৬ রান সংগ্রহ করেন। ২০১২ ও ২০১৩ সালের হ্যারিস শীল্ডের শিরোপা বিজয়ী দলের অধিনায়কত্ব করেন। ভারতে যুবদের ক্রিকেটে এ প্রতিযোগিতাটি সর্বাপেক্ষা মর্যাদা সম্পন্ন ট্রফি হিসেবে বিবেচিত। তন্মধ্যে, ২০১২ সালে সেমি-ফাইনালে ১৫৫ ও চূড়ান্ত খেলায় ১৭৪ রান সংগ্রহ করেছিলেন তিনি। মুম্বইভিত্তিক এমআইজি ক্রিকেট ক্লাবে প্রশিক্ষণ গ্রহণসহ খেলেন তিনি। এখানেই শচীনতনয় অর্জুন তেন্ডুলকর তার দলীয় সঙ্গী ছিলেন।
নভেম্বর, ২০১৩ সালে হ্যারিস শীল্ডের খেলায় রিজভী স্প্রিংফিল্ডের সদস্যরূপে ৩৩০ বলে ৫৪৬ রান তুলে নতুন রেকর্ড গড়েন। ৪ জানুয়ারি, ২০১৬ তারিখে প্রণব ধানবাদ তার এ রেকর্ড ভাঙ্গার পূর্ব-পর্যন্ত ভারতের বিদ্যালয় ক্রিকেটে সর্বোচ্চ রানের ইনিংস ছিল। অদ্যাবধি সাংগঠনিক যে-কোন ধরনের খেলায় এ সংগ্রহটি চতুর্থ স্থানে অবস্থান করছে। এছাড়াও, ১৮৯৯ সালে এইজে কলিন্সের অপরাজিত ৬২৮ ও ১৯০১ সালে চার্লস ইডি’র ৫৬৬ রান তারচেয়ে বেশি রয়েছে। তার পূর্বে ১৯৩৩ সালে দাদাভয় হাভেওয়ালা যে-কোন ধরনের প্রতিদ্বন্দ্বিতামূলক ক্রিকেটে ভারতের পক্ষে ৫১৫ রান করেছিলেন।
ঘরোয়া ক্রিকেট
এপ্রিল, ২০১২ সালে ইংল্যান্ডের ম্যানচেস্টারভিত্তিক চিডল হিউম স্কুলের পক্ষে খেলার জন্যে আমন্ত্রণ পান। দুই মাস অবস্থান করে ১,৪৪৬ রান সংগ্রহ করেছিলেন তিনি। অভিষেক খেলায় শতরানের ইনিংস খেলেন। ৮৪ গড়ে রান সংগ্রহের পাশাপাশি ৬৮ উইকেট লাভ করেন। ম্যানচেস্টারে অবস্থানকালীন স্থানীয় হাই লেন ক্রিকেট ক্লাবের পক্ষে বেশ কয়েকটি খেলায় অংশ নেন।
২০১৩ সালে অক্সফোর্ডশায়ারে ক্রিপ্টিকসের সদস্যরূপে মিডলটন স্টোনি ক্রিকেট ক্লাবের বিপক্ষে খেলেন। ব্যাটিং উদ্বোধনে নেমে ১০ ওভারের কম বোলিং মোকাবেলা করে ৬৮ রান তুলেন। প্রফেসর পল ওয়ার্ডসওয়ার্থের বলে কটে বিদেয় নেন। এ পর্যায়ে তার উদ্বোধনী সঙ্গী মাত্র ৭ রান তুলেছিলেন। এছাড়াও বল হাতে নিয়ে ৫ ওভারে ৩/১ বোলিং পরিসংখ্যান দাঁড় করান ও একটি রান-আউট করেন। ইংল্যান্ডের জুলিয়ান উড ক্রিকেট একাডেমির একটি দলের বিপক্ষে ৭৩ রান করার পর ঐ একাডেমির প্রতিষ্ঠাতা জুলিয়ান উড মে, ২০১৩ সালে ইংল্যান্ড গমনের প্রস্তাবনা দেন ও একাডেমিতে অবস্থান করেন।
৬ ফেব্রুয়ারি, ২০১৭ তারিখে অনূর্ধ্ব-১৯ পর্যায়ের ক্রিকেটে নিজস্ব প্রথম শতরানের ইনিংস খেলেন। মুম্বইয়ে সফরকারী ইংল্যান্ড অনূর্ধ্ব-১৯ দলের বিপক্ষে সিরিজের চতুর্থ ওডিআইয়ে তিনি এ সাফল্য পান। ২৫ ফেব্রুয়ারি, ২০১৭ তারিখে বিজয় হাজারে ট্রফিতে মুম্বইয়ের পক্ষে লিস্ট এ ক্রিকেটে অভিষেক ঘটে তার। নভেম্বর, ২০১৭ সালে রঞ্জী ট্রফিতে উপর্যুপরী দ্বিতীয় শতক হাঁকান। অভিষেকের পর প্রথম পাঁচটি প্রথম-শ্রেণীর খেলার চারটিতেই শতরান করেছিলেন তিনি।
১৯ জুন, ২০১৮ তারিখে লিচেস্টারশায়ারের বিপক্ষে লিস্ট এ ক্রিকেটে প্রথম শতরান করেন। লিচেস্টারে ভারত এ দলের প্রস্তুতিমূলক খেলাটিতে তিনি ১৩২ রান তুলেছিলেন। অক্টোবর, ২০১৮ সালে দেওধর ট্রফিতে ভারত এ দলের সদস্যরূপে মনোনীত হন।
আইপিএলে অংশগ্রহণ
জানুয়ারি, ২০১৮ সালে আইপিএলের নিলামে দিল্লি ডেয়ারডেভিলস কর্তৃপক্ষ তাকে ₹১.২ কোটি রূপীর বিনিময়ে কিনে নেয়। ২৩ এপ্রিল, ২০১৮ তারিখে ইন্ডিয়ান প্রিমিয়ার লীগের ইতিহাসে সর্বকনিষ্ঠ ক্রিকেটার হিসেবে ব্যাটিং উদ্বোধনে নামেন। দিল্লি ডেয়ারডেভিলসের সদস্যরূপে ১৮ বছর ১৬৫ দিন বয়সে কিংস ইলাভেন পাঞ্জাবের বিপক্ষে খেলাকালীন এ কৃতিত্বের অধিকারী হন। এছাড়াও, আইপিএলের অভিষেক খেলায় ১০ বলে ২২ রানের মনোমুগ্ধকর ইনিংস খেলেছিলেন।
২৭ এপ্রিল, ২০১৮ তারিখে কলকাতা নাইট রাইডার্সের বিপক্ষে নিজস্ব প্রথম আইপিএল অর্ধ-শতরান করেন। এরফলে, ১৮ বছর ১৬৯ দিন বয়সে সঞ্জু স্যামসনের সাথে যৌথভাবে সর্বকনিষ্ঠ খেলোয়াড় হিসেবে এ কৃতিত্বের অধিকারী হন। তার ৬২ রানের মারমূখী ইনিংসের কল্যাণে দিল্লি ডেয়ারডেভিলস ৫৫ রানের ব্যবধানে কলকাতা নাইট রাইডার্সকে পরাজিত করে।
আইপিএলের মাঝামাঝি সময়ে দলের প্রধান কোচ রিকি পন্টিংয়ের কাছে নতুন বলের বিপক্ষে তিনি নির্ভিক ব্যাটিংয়ের কারণে ভূয়সী প্রশংসা লাভ করেন। নয় ইনিংসে ১৫৩.২২ স্ট্রাইক রেটে ২৪৫ রান সংগ্রহ করেছিলেন তিনি।
প্রথম-শ্রেণীর ক্রিকেট
২০১৭ সাল থেকে পৃথ্বী শয়ের প্রথম-শ্রেণীর খেলোয়াড়ী জীবন চলমান রয়েছে। ১ জানুয়ারি, ২০১৭ তারিখে রঞ্জী ট্রফির সেমি-ফাইনালে মুম্বইয়ের পক্ষে প্রথম-শ্রেণীর ক্রিকেটে অভিষেক ঘটে পৃথ্বী শয়ের। রাজকোটে তামিলনাড়ুর বিপক্ষে প্রথম সেমি-ফাইনালে দ্বিতীয় ইনিংসে শতরানের ইনিংস খেলেন ও ম্যান অব দ্য ম্যাচের পুরস্কার লাভ করেন। এছাড়াও, দিলীপ ট্রফিতে নিজস্ব প্রথম খেলায়ও শতরান করেন। এরফলে, রঞ্জী ট্রফি ও দিলীপ ট্রফির অভিষেক খেলায় অপর শতরানকারী শচীন তেন্ডুলকরের রেকর্ডের সমকক্ষ হন। ডিসেম্বর, ২০১৭ সালে পরবর্তী বছরে অনুষ্ঠেয় আইসিসি অনূর্ধ্ব-১৯ দলে ভারতের অধিনায়কের দায়িত্বপ্রাপ্ত হন। চূড়ান্ত খেলায় দলকে নেতৃত্ব দেন। ঐ খেলায় তার দল অস্ট্রেলিয়াকে ৮ উইকেটে পরাজিত করে ও তাদের চতুর্থ শিরোপা জয় নিশ্চিত করে।
আন্তর্জাতিক ক্রিকেট
সমগ্র খেলোয়াড়ী জীবনে চারটিমাত্র টেস্ট ও তিনটিমাত্র একদিনের আন্তর্জাতিকে অংশগ্রহণ করেছেন পৃথ্বী শ। ৪ অক্টোবর, ২০১৮ তারিখে রাজকোটে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ২৯ ফেব্রুয়ারি, ২০২০ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে সর্বশেষ টেস্টে অংশ নেন তিনি।
ভারতের বিকল্প উদ্বোধনী ব্যাটসম্যান হিসেবে তাকে মায়াঙ্ক আগরওয়ালের সাথে তীব্র প্রতিদ্বন্দ্বিতায় অবতীর্ণ হতে হয়। আগস্ট, ২০১৮ সালে স্বাগতিক ইংল্যান্ডের বিপক্ষে সিরিজের শেষ দুই টেস্ট খেলার জন্যে তাকে ভারতীয় দলে অন্তর্ভুক্ত করা হয়। তবে, তাকে খেলানো হয়নি।
টেস্ট অভিষেক
সেপ্টেম্বর, ২০১৮ সালে ওয়েস্ট ইন্ডিজের বিপক্ষে খেলার জন্যে ভারতের টেস্ট দলে তাকে রাখা হয়। ৪ অক্টোবর, ২০১৮ তারিখে সফরকারী ওয়েস্ট ইন্ডিজের বিপক্ষে সিরিজের প্রথম টেস্টে তার অভিষেক পর্ব সম্পন্ন হয়। রাজকোটে অনুষ্ঠিত ঐ টেস্টে শতরান করেন। এরফলে, ১৮ বছর ৩১৯ দিন বয়স নিয়ে ভারতের সর্বকনিষ্ঠ ব্যাটসম্যান হিসেবে টেস্ট শতরান করার গৌরব অর্জন করেন। দ্বিতীয় টেস্টে তার দল দশ উইকেটে জয় পায়। তিনি প্লেয়ার অব দ্য সিরিজ পুরস্কারে ভূষিত হন।
অর্জনসমূহ
২০১৮ সালে আন্তর্জাতিক ক্রিকেট কাউন্সিল (আইসিসি) কর্তৃপক্ষ পুরুষদের ক্রিকেটের অন্যতম সেরা পাঁচজন উদীয়মান ক্রিকেটারের একজন হিসেবে তাকে নামাঙ্কিত করে।
অন্যদিকে, জুলাই, ২০১৯ সালে বিসিসিআই কর্তৃপক্ষ মাদকের অপব্যবহার করায় ১৫ নভেম্বর, ২০১৯ তারিখ পর্যন্ত ক্রিকেট খেলা থেকে নিষিদ্ধ ঘোষণা করে। ৩০ জুলাই তারিখে মাদকের অপব্যবহার করায় বিসিসিআই কর্তৃক পিছনের তারিখ থেকে আট মাসের নিষেধাজ্ঞার কবলে পড়েন। সচরাচর কাশির সিরাপে নিষিদ্ধ উপাদানের অস্তিত্ব পাওয়া যায়। ২২ ফেব্রুয়ারি, ২০১৯ তারিখে ইন্দোরে অনুষ্ঠিত সৈয়দ মুশতাক আলী ট্রফি প্রতিযোগিতায় পৃথ্বী শয়ের মূত্রের নমুনা নেয়া হয়। পরীক্ষান্তে টার্বুটালিন পাওয়া যায়। এ নির্দিষ্ট উপাদানটি যে-কোন স্তরের প্রতিযোগিতায় তালিকাভূক্ত।
উর্টজ বিক্রিয়া
জৈব রসায়ন-এ উর্টজ বিক্রিয়া একধরনের কাপলিং বিক্রিয়া যাতে দুটি অ্যালকিল হ্যালাইডকে সোডিয়াম ধাতু সহযোগে বিক্রিয়া করিয়ে অ্যালকেন প্রস্তুত করা হয়। এটিকে উর্জ বিক্রিয়া বা ভার্জ বিক্রিয়া ও বলা হয়।
সাধারণ উষ্ণতায় অ্যালকিলহ্যালাইডের (সাধারণত ব্রোমাইড ও আয়োডাইড) শুষ্ক ইথারযুক্ত দ্রবণে ধাতব সোডিয়াম যোগ করলে উহাদের অ্যালকিল গ্রুপ দুটি পরস্পর যুক্ত হয়ে অ্যালকেন উৎপন্ন করে।
পদ্ধতি ১
একটি সোডিয়াম পরমাণু নিজের ইলেকট্রন ত্যাগ করে সোডিয়াম আয়নে পরিণত হয় এবং সেই ইলেকট্রনটি অ্যালকিল হ্যালাইডের আংশিক ধনাত্মক আধান যুক্ত অ্যালকিল গ্রুপের কার্বনে (কার্বন ও হ্যালোজেনের তড়িৎ ঋণাত্মকতার পার্থক্যের ফলে সৃষ্ট) অ্যাটাক করলে C—X বন্ধনটি ভেঙে যায় ও কার্বন মুক্ত মূলক তৈরী হয় (R•)। দুটি R• মিলিত হয়ে R—R অ্যালকেন উৎপন্ন করে।
সুতরাং, সামগ্রিক ভাবে,
পদ্ধতি ২
ভিন্ন মত অনুযায়ী মুক্ত মূলকের বদলে কার্বানায়ন তৈরি হয় ও তা অ্যালকেন তৈরীতে সাহায্য করে।
অন্তরাণবিক উর্টজ বিক্রিয়া
একই চক্রাকার জৈব যৌগের মধ্যে যদি দুটো ভিন্ন কার্বন পরমাণুর সঙ্গে হ্যালোজেন যুক্ত থাকে তাহলে এই বিক্রিয়ার দ্বারা ওই কার্বন পরমাণু দুটির মধ্যে বন্ধন তৈরি করা সম্ভব।
যেমন: